**Konstantinos Mavropanos** (\* 11. december 1997, Atény, Grécko) je grécky profesionálny futbalista, ktorý hráva na poste obrancu v anglickom klube West Ham United.

Klubová kariéra
---------------

### PAS Giannina

Mavropanos sa narodil v Aténach. S futbalom začal v klube Apollon Smyrnis kde strávil osem rokov v mládežníckom tíme. V roku 2016 sa pripojil k tímu Gréckej superligy PAS Giannina. V prvom tíme debutoval 29. novembra pri víťazstve 1:0 nad Agrotikos Asteras v gréckom pohári. Dňa 5. apríla 2017 debutoval v lige pri prehre 0:3 s tímom PAE Veria.

Na začiatku sezóny 2017/18 sa Mavropanos prebojoval do základnej zostavy a hneď v prvom zápase novej sezóny strelil svoj premiérový gól pri víťazstve 2:1 nad Asteras Tripoli.

### Arsenal

V januári 2018 prestúpil Mavropanos do anglického klubu Arsenal za poplatok 2,1 miliónov eur. Na začiatku hrával v rezervnom tíme do 23 rokov. V prvom tíme debutoval dňa 29. apríla pri prehre 1:2 s Manchestrom United. Nastúpil aj o týždeň neskôr pri víťazstve 5:0 doma nad Burnley. Tento zápas bol zároveň posledným domácim zápasom pre Arséna Wengera na lavičke Arsenalu.

V októbri 2018 utrpel Mavropanos zranenie slabín čo ho vyradilo na nejaký čas. Dňa 3. februára 2019 odohral svoj prvý zápas v sezóne pri prehre 1:3 s Manchestrom City.

#### Hosťovanie v Norimbergu

V januári 2020 bol Mavropanos poslaný na hosťovanie do konca sezóny do Norimbergu v 2. Bundeslige. Počas hosťovania odohral 12 zápasov.

### VfB Stuttgart

V júli 2020 podpísal Mavropanos s Arsenalom novú zmluvu a bol poslaný na ročné hosťovanie do VfB Stuttgart. V tíme debutoval 3. októbra pri remíze 1:1 s Leverkusenom. Počas hosťovania odohral za Stuttgart 22 zápasov z toho 21 v Bundeslige.

Dňa 24. júna 2021 bolo jeho hosťovanie v klube predĺžené o ďalšiu sezónu s opciou na trvalý prestup. Dňa 7. augusta strelil Mavropanos svoj prvý gól v klube z rohového kopu pri víťazstve 6:0 nad BFC Dynamo v prvom kole DFB-Pokal. Dňa 28. augusta strelil Mavropanos svoj prvý gól v Bundeslige pri prehre 2:3 s Freiburgom. Dňa 11. decembra skóroval Mavropanos pri víťazstve 2:0 nad VfL Wolfsburg pre obrancu to bol už štvrtý gól v sezóne.

Po tom čo v sezóne 2021/22 klub zotrval v Bundeslige sa Mavropanos stal hráčom VfB Stuttgart a podpísal zmluvu do roku 2025.

### West Ham United

Dňa 22. augusta prestúpil Mavropanos do anglického klubu West Ham United za poplatok 25 miliónov eur. Stal sa prvým gréckym hráčom, ktorý prestúpil do tohto klubu.

Reprezentačná kariéra
---------------------

Mavropanos debutoval v národnom tíme Grécka dňa 28. marca 2021 v prípravnom zápase pri víťazstve 2:1 nad Hondurasom. Dňa 10. septembra 2023 strelil Mavropanos dva góly pri víťazstve 5:0 nad Gibraltárom v kvalifikácii na Majstrovstvá Európy vo futbale 2024, pre hráča to boli prvé góly v národnom tíme.

Štatistiky kariéry
------------------

### Klubové

*K 19. septembru 2023*

Zápasy a strelené góly za kluby, v sezónach a súťažiach―| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| PAS Giannina | 2016/17 | Grécka Superliga | 2 | 0 | 2 | 0 | ― | 0 | 0 | ― | 4 | 0 |
| 2017/18 | 14 | 3 | 2 | 0 | ― | ― | ― | 16 | 3 |
| Celkom | 16 | 3 | 4 | 0 | ― | 0 | 0 | ― | 20 | 3 |
| Arsenal | 2017/18 | Premier League | 3 | 0 | 0 | 0 | 0 | 0 | 0 | 0 | ― | 3 | 0 |
| 2018/19 | 4 | 0 | 0 | 0 | 0 | 0 | 0 | 0 | ― | 4 | 0 |
| 2019/20 | 0 | 0 | 0 | 0 | 0 | 0 | 1**1** | 0 | ― | 1 | 0 |
| Celkom | 7 | 0 | 0 | 0 | 0 | 0 | 1 | 0 | ― | 8 | 0 |
| Norimberg | 2019/20 | 2. Bundesliga | 11 | 0 | 1 | 0 | ― | ― | ― | 12 | 0 |
| VfB Stuttgart (hosť.) | 2020/21 | Bundesliga | 21 | 0 | 1 | 0 | ― | ― | ― | 22 | 0 |
| 2021/22 | 31 | 4 | 2 | 1 | ― | ― | ― | 33 | 5 |
| VfB Stuttgart | 2022/23 | 28 | 2 | 4 | 0 | ― | ― | 2**2** | 1 | 34 | 3 |
| Celkom | 80 | 6 | 7 | 0 | ― | ― | 2 | 1 | 89 | 8 |
| Celkovo | 114 | 9 | 12 | 0 | 0 | 0 | 1 | 0 | 2 | 1 | 129 | 10 |

Poznámky
**1** Európska liga UEFA
**2** Baráž o zostup v Bundeslige
### Medzinárodné

*K 19. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Grécko | 2021 | 7 | 0 |
| 2022 | 8 | 0 |
| 2023 | 5 | 2 |
| Celkovo | 20 | 2 |

Referencie
----------

1. ↑   *Konstantinos Mavropanos joins the club* [online]. Konstantinos Mavropanos joins the club, 2023-09-20, [cit. 2023-09-19]. Dostupné online. (po anglicky)
2. ↑   *Η Νυρεμβέργη ανακοίνωσε το δανεισμό του Μαυροπάνου* [online]. ProtoThema, 2020-01-13, [cit. 2023-09-19]. Dostupné online. (po novogrécky (po 1453))
3. ↑   *Ο Μαυροπάνος ανανέωσε με Άρσεναλ και... παίζει Bundesliga!* [online]. 2020-07-16, [cit. 2023-09-19]. Dostupné online. (po novogrécky (po 1453))
4. ↑   *Mavropanos staying at VfB* [online]. VfB Stuttgart, [cit. 2023-09-19]. Dostupné online. (po nemecky)
5. ↑   *Live Kommentar | Wolfsburg - Stuttgart | 11.12.2021* [online]. sport.sky.de, [cit. 2023-09-19]. Dostupné online.
6. ↑   *Γουέστ Χαμ: "Σφυρί" ο Μαυροπάνος (video) | Novasports* [online]. 2023-08-22, [cit. 2023-09-19]. Dostupné online. (po novogrécky (po 1453))

Iné projekty
------------

Commons
* Spolupracuj na Commons Commons ponúka multimediálne súbory na tému **Konstantinos Mavropanos**

Externé odkazy
--------------

* Konstantinos Mavropanos na Transfermarkt.com

Zdroj
-----

*Tento článok je čiastočný alebo úplný preklad článku Konstantinos Mavropanos na anglickej Wikipédii.*